Lars Enarsonin opetusta
JERUSALEMIN MUUREILLA Rukouskoulu 5/9
Shalom Jerusalemista! Tervetuloa seuraamaan ohjelmaamme!
Jatkamme rukouskoulun pitoa.
Haluamme opettaa sinulle voimakkaasta rukouselämästä, -
niin että sinusta voisi tulla Jerusalemin muureille vartija, -
joka huutaa Herran puoleen, kunnes hänen tahtonsa tapahtuu.
Meidän tulee rukoilla siksi, että Jumalan tahto tapahtuisi.
Mestari opetti rukoilemaan: -
"Tapahtukoon sinun tahtosi niin maan päällä kuin myös taivaissa."
Jos emme rukoile, Jumalan tahto ei tapahdu.
Hän on asettanut Jerusalemin muureille vartijoita, -
jotta hänen tahtonsa tapahtuisi täällä.
Täältä käsin Jumalan valtakunta leviää koko maailmaan, -
kun Vapahtaja palaa taivaan pilvissä.
Puhuimme viime kerroilla siitä, miten saada rukousvastauksia.
Toistan vielä rukouksen eri lajit Matt. 7:7:n mukaan: -
"Anokaa, niin teille annetaan; etsikää, niin te löydätte."
Puhuimme siitä, mitä Jumalan etsiminen tarkoittaa.
Nyt puhumme rukouksen kolmannesta lajista: -
"...kolkuttakaa, niin teille avataan."
Kolkuttamisessa on kyse voimakkaasta rukouksesta.
Sana, jota käytämme tällaisesta rukouksesta, esirukouksesta, -
on hepreaksi "paga". Luen, mitä sana tarkoittaa.
Rukoilemalla tällä tavoin Pyhässä Hengessä saamme läpimurtoja.
Olisi tärkeää saada sellaisia esirukoilijoita, -
jotka osaavat rukoilla sillä voimalla, mitä Jumala tahtoo.
Heprean sana "paga" tarkoittaa "lyömistä".
Kolkuttaminenhan on eräänlaista lyömistä.
Se tarkoittaa "iskemistä", "kiinnittämistä", -
"sisään työntämistä", "läheiseen kontaktiin tulemista", -
"voimalla tai säälimättä lyömistä".
Se on sanan ensimmäinen merkitys.
Toinen merkitys on "mennä väliin", "vedota", "esirukoilla", -
"kohdata", "rukoilla", "yltää" ja "juosta".
Näin voidaan kääntää esirukoukseen liittyvä sana "paga".
Kun Jeesus kehotti kolkuttamaan, jotta ovi avattaisiin, -
ei ole kyse varovasta naputuksesta -
vaan Pyhän Hengen voimassa tapahtuvasta paukuttamisesta.
Meidän ei ole tarkoitus pakottaa Jumalaa -
toimimaan oman tahtomme mukaan.
Luther sanoi: "Rukous ei ole haluttoman Jumalan taivuttelua -
vaan voimallista tarttumista hänen halukkuuteensa."
Jumala haluaa meidän tarttuvan tahtoonsa -
ja rukoilevan niin kauan, että se tapahtuu.
Vastustus voitetaan esirukouksessa -
Jerusalemin muureilla valvoen.
Meidät on siis kutsuttu rukoilemaan Jumalan tahdon tapahtumista.
Rukous onkin yhteistyötä Jumalan kanssa -
hänen tahtonsa täytäntöön panemiseksi maan päällä.
Toistan: Rukous on yhteistyötä Jumalan kanssa -
hänen tahtonsa toteuttamiseksi maan päällä.
Olemme sillä tavoin saaneet vallan hallita yhdessä hänen kanssaan.
Katsotaan 1. Kor. 6:2-3: -
"Vai ettekö tiedä, että pyhät tulevat maailman tuomitsemaan?
Ja jos te tuomitsette maailman, -
niin ettekö kelpaa ratkaisemaan aivan vähäpätöisiä asioita?
Ettekö tiedä, että me tulemme tuomitsemaan enkeleitä, -
emmekö sitten maallisia asioita?"
Kun Paavali sanoo "ettekö tiedä" -
tai "haluan teidän tietävän", hän puhuu asioista, -
joista olemme yleensä tietämättömiä.
Kokemukseni mukaan suurin osa kristityistä ei tiedä, -
että me tulemme tuomitsemaan maailman.
Esirukouksessa oikeastaan harjoitellaan -
Messiaan kanssa hallitsemista maan päällä.
Kyseessä ei ole vain yksittäinen raamatunkohta.
Asia sanotaan selvästi esimerkiksi myös Ilm. 5:9:ssä: -
"...he veisasivat uutta virttä, sanoen: -
'Sinä olet arvollinen ottamaan kirjan ja avaamaan sen sinetit, -
sillä sinä olet tullut teurastetuksi -
ja olet verelläsi ostanut Jumalalle ihmiset kaikista sukukunnista -
ja kielistä ja kansoista ja kansanheimoista...'"
Sinutkin hän on ostanut verellään.
Jae 10: "...ja tehnyt heidät meidän Jumalallemme kuningaskunnaksi -
ja papeiksi, ja he tulevat hallitsemaan maan päällä'."
Meidät on siis kutsuttu hallitsemaan maan päällä.
Pääsemme siihen tehtävään varsinaisesti Messiaan palattua.
Mutta nyt jo harjoittelemme tätä palvelustehtävää esirukouksessa, -
kun opettelemme rukoilemaan hänen tahtonsa tapahtumista.
Luen, mitä Mestari kirjoittaa Tyatiran seurakunnalle -
Ilm. 2:26-27:ssä: -
"Ja joka voittaa ja loppuun asti ottaa minun teoistani vaarin, -
sille minä annan vallan hallita pakanoita, -
ja hän on kaitseva heitä rautaisella valtikalla, -
niinkuin saviastiat heidät särjetään -
niinkuin minäkin sen vallan Isältäni sain -
ja minä annan hänelle kointähden."
Se, joka voittaa, saa vallan hallita kansoja.
Hän saa hallita heitä rautavaltikalla.
Esirukouksessa harjoittelemme Messiaan kanssa hallitsemista.
Samoin Ilm. 3:21:ssa sanotaan Laodikean seurakunnalle: -
"Joka voittaa, sen minä annan istua kanssani valtaistuimellani, -
niinkuin minäkin olen voittanut -
ja istunut Isäni kanssa hänen valtaistuimellensa."
Otetaan esille Hebr. 7.
Siitä, että tulemme hallitsemaan, on useita raamatunkohtia.
Jeshua kertoi esimerkiksi leivisköjen saajista.
Se, joka oli ollut uskollinen, sai hallita 10 kaupunkia.
Vähässä uskollinen sai hallita 5 kaupunkia.
Kyse on Messiaan kanssa hallitsemisesta maan päällä.
Jos olemme olleet Herran työssä ja rukouksessa uskollisia, -
saamme samassa määrin vastuuta tulevassa elämässä.
Hepr. 6:4-6:ssä lukee: -
"Sillä mahdotonta on niitä, -
jotka kerran ovat valistetut ja taivaallista lahjaa maistaneet -
ja Pyhästä Hengestä osallisiksi tulleet -
ja maistaneet Jumalan hyvää sanaa ja tulevan maailmanajan voimia -
ja sitten ovat luopuneet - taas uudistaa parannukseen..."
Emme puhu tässä luopumisesta vaan siitä, -
että voimme jo nyt maistaa tulevan maailmanajan voimia.
Pyydetään, että se voima vaikuttaisi kauttamme, -
kun rukoilemme ja valvomme Jerusalemin muureilla.
Kun rukoilemme, kunnes hänen tahtonsa tapahtuu, -
me hallitsemme hänen kanssaan.
Selitän nyt esirukouksen luonnetta.
Kyse ei ole oman tahtomme läpi ajamisesta.
Me emme ohjaa Jumalaa vaan olemme hänelle alamaiset, -
niin että voimme rukoilla hänen tahtonsa tapahtumista.
Palataan Ilm. 3:21:een.
"Joka voittaa, sen minä annan istua kanssani valtaistuimellani, -
niinkuin minäkin olen voittanut -
ja istunut Isäni kanssa hänen valtaistuimellensa."
Katsotaan edellisistä jakeista, miten tuo lupaus voi toteutua.
Siinä puhutaan Laodikean penseälle seurakunnalle.
Ilm. 3:17: "Sillä sinä sanot: Minä olen rikas, -
minä olen rikastunut enkä mitään tarvitse; etkä tiedä, -
että juuri sinä olet viheliäinen... ja köyhä ja sokea ja alaston."
Sellaisia olivat Laodikean uskovat.
Jeesus neuvoo, mitä heidän on tehtävä -
voidakseen voittaa ja istua hänen kanssaan valtaistuimella: -
"Minä neuvon sinua ostamaan minulta kultaa, tulessa puhdistettua, -
että rikastuisit..."
Olemmeko halukkaita puhdistumaan koetuksissa kuten kulta tulessa?
"...ja valkeat vaatteet, että niihin pukeutuisit..."
Meidän tulee puhdistua kaikesta elämässämme olevasta synnistä.
"...eikä alastomuutesi häpeä näkyisi, -
ja silmävoidetta voidellaksesi silmäsi, että näkisit."
Tarvitsemme Pyhän Hengen ilmestymistä, -
jos haluamme rukoilla niin, että Jumalan tahto tapahtuu.
Jae 19: "Kaikkia niitä, joita minä pidän rakkaina, minä... kuritan, -
ahkeroitse siis ja tee parannus."
Eli tulevan maailmanajan voimia saavat maistaa ne, -
jotka ottavat vastaan kuritusta, kääntyvät synnistään, -
puhdistautuvat Karitsan veressä ja pukeutuvat valkovaatteisiin.
Jae 20: "Katso, minä seison ovella ja kolkutan; -
jos joku kuulee minun ääneni ja avaa oven, -
niin minä käyn hänen tykönsä sisälle -
ja aterioitsen hänen kanssaan, ja hän minun kanssani."
Aterioiminen puhuu yhteydestä.
Voittamisen viimeinen edellytys on läheinen yhteys Mestariin itseensä.
Tunnemme hänet ja hänen äänensä salatussa rukouskammiossamme.
Silloin voimme rukoilla hänen tahtonsa tapahtumista -
ja hallita valtaistuimella yhdessä hänen kanssaan.
Mitä esirukous merkitsee? Se tapahtuu Pyhän Hengen voimassa.
Tarvitsemme esirukouksen henkeä voidaksemme kolkuttaa, -
niin että ovi avataan ja Jumalan tahto tapahtuu.
Esirukouksessa on ensinnäkin kyse "muurinaukossa seisomisesta".
"Väliintulo" onkin yksi sanan "esirukous" merkityksistä.
Klassinen raamatunpaikka on Hes. 22:30: -
"Minä etsin heidän joukostansa miestä, joka korjaisi muurin -
ja seisoisi muurinaukossa minun edessäni maan puolesta, -
etten minä sitä hävittäisi, mutta en löytänyt."
Otamme siis ensiksi Jumalan edessä tietyn aseman.
Menemme väliin, asetumme hänen eteensä muurinaukkoon.
Siitä asemasta alamme rukoilla ja vedota Jumalaan.
Mooses toimi näin seisoessaan Herran edessä.
Jumala halusi hävittää Israelin kansan, -
mutta Mooses pyysi Jumalaa ottamaan mieluummin hänen nimensä -
pois elämän kirjasta. Hän seisoi muurinaukossa maan edestä.
Luetaan siitä Psalmista 106:23: -
"Hän olisi tuhonnut heidät, ellei Mooses, hänen valittunsa, -
olisi astunut hänen eteensä puolustajaksi -
ja kääntänyt pois hänen vihaansa tuhoa tuottamasta." (RK -12)
Jumala etsii ihmisiä astumaan muurinaukkoon puolustamaan maata.
Kun maa ansaitsisi tulla tuhotuksi, joku seisoo Herran edessä -
ja vetoaa anteeksiantamukseen, armoon ja laupeuteen, -
jottei tuomio kohtaisi maata.
Jumalan tahdon rukoileminen on vakava tehtävä, -
jonka kautta moni voi pelastua.
Jumalahan tahtoo pelastaa ihmiset.
Hän ei halua jumalattoman kuolevan vaan kääntyvän.
Muurinaukkoon asettautuminen on tärkeä osa esirukousta.
Olemme siinä asemassa ympäri vuorokauden.
Menemme väliin puolustamaan niitä, joiden puolesta rukoilemme.
Aluksi esirukoilija asettuu muurinaukkoon, menee väliin, -
tässä tapauksessa Jumalan ja rukoiltavan väliin.
Kutsumuksena on seistä Jumalan edessä ja rukoilla toisten edestä.
Jos toiset eivät rukoile itse tai eivät voi rukoilla, -
meillä on mahdollisuus astua Jumalan eteen heidän puolestaan.
Esirukoilijan täytyy osata rukoilla voimallisesti -
mutta myös samaistua niihin, joiden puolesta rukoilee.
Esirukous merkitsee usein myös sitä, -
että tulemme osallisiksi Herran taakasta tai hädästä.
Olet ehkä kokenut itse tai kuullut toisten sanovan: -
"Tunnen hätää tai kannan taakkaa jostain asiasta."
Rukoilija ei ole masentunut eikä vihollisen vaivaama -
vaan kokee Hengessä, mitä toinen ihminen kokee hädässään -
ja Jumalan tuskaa siitä, mitä ihmiset käyvät läpi.
Alamme kokea hätää, myötätuntoa ja taakkaa.
Paavali kirjoittaa 2. Kor. 5:14:ssä: -
"Sillä Kristuksen rakkaus vaatii meitä..."
Masennus on erilaista kuin Herran antama taakka.
Masentunut ei kykene toimimaan ja kokee kaiken olevan toivotonta.
Se ei ole Herran taakka.
Herran taakka on sitä, että koemme jostain tilanteesta tuskaa -
Pyhän Hengen voimassa.
Siksi meidän on pakko tehdä tilanteelle jotain.
Jumala tahtoo meidän rukoilevan tilanteen puolesta, -
kunnes läpimurto tulee ja Jumalan tahto tapahtuu.
Jumala käyttää meitä, kun antaudumme tähän.
Jumalan Henki voi tarttua meihin ja antaa hädän, -
joka Jumalalla on jonkun tilanteen puolesta.
Ajasta ja paikasta riippumatta -
saatamme alkaa kokea tarvetta rukoilla.
Täytyy vain löytää paikka, jossa voi huutaa Jumalan puoleen.
Joskus emme edes tiedä, minkä puolesta koemme rukoustuskaa.
Esirukous on siis ensinnäkin muurinaukossa seisomista -
ja toisekseen Herran antaman hädän kokemista tilanteissa, -
joihin rukoilemme Jumalan tahdon tapahtumista.
Kolmas avainjae esirukouksesta on Room. 8:26: -
"Samoin myös Henki auttaa meidän heikkouttamme.
Sillä me emme tiedä, mitä meidän pitää rukoileman, -
niinkuin rukoilla tulisi, -
mutta Henki itse rukoilee meidän puolestamme -
sanomattomilla huokauksilla.
Mutta sydänten tutkija tietää, mikä Hengen mieli on, -
sillä Henki rukoilee Jumalan tahdon mukaan pyhien edestä."
Siinä kuvataan mielestäni esirukousta kaikkein selvimmin.
Pyhä Henki auttaa meitä meidän heikkoudessamme.
Me emme tiedä, mitä tai miten meidän tulisi rukoilla.
Jos haluat Jumalan käyttävän sinua rukouksessa, -
sinun pitää tunnustaa hänelle, ettet osaa rukoilla.
Silloin Henki tulee heikkouteemme ja opettaa meitä rukoilemaan.
Henki ei auta meitä meidän vahvuudessamme -
vaan meidän heikkoudessamme.
Sana "auttaa" tarkoittaa tässä "otteen ottamista" yhdessä.
Joskus kun viemme jonkun tarpeen Jumalan eteen, -
lävitsemme virtaa yhtäkkiä Pyhän Hengen voima.
Pyhä Henki saa otteen rukouksesta. Hänen voimansa kuohuu kauttamme.
Esirukouksen henki rukoilee kauttamme.
Hän rukoilee kauttamme eri asioita, -
kun antaudumme tällä tavoin Pyhän Hengen käyttöön.
Se on voimallista rukousta ja voi myös ilmetä voimakkaasti, -
mutta kyse on vain siitä, että Henki on saanut meidät otteeseensa.
Rukoilet ehkä lastesi tai Israelin puolesta.
Pyydät Jumalaa auttamaan lapsiasi koulussa.
Yhtäkkiä tunnet Jumalan voiman.
Pyydät Jumalaa täyttämään heidät voimallaan ja auttamaan, -
vaikket ehkä tiedä, mistä on kyse.
Koet vain, että ylhäältä annetaan erityistä voimaa rukoilla.
On voimallista kolkuttaa tällä tavoin rukouksessa, -
ja anoa Jumalan tahdon tapahtumista.
Puhumme tästä myös ensi kerralla.
Tämä on ollut vasta johdantoa esirukoukselle.
Jerusalemin muurinvartijan tehtävä on seistä muurinaukossa -
Israelin ja Jerusalemin puolesta.
Pyhä Henki täyttää meidät voimalla ja antaa ehkä hädän.
Alamme rukoilla, -
ja Pyhän Hengen voima täyttää meidät valtavalla latauksella.
Sellainen rukous on usein kovaäänistä.
Mestarikin rukoili väkevin huudoin ja kyynelin.
Rukous ei ole aina hiljaista. Jumala ei ole kuuro, -
muttei hän myöskään hermostu äänen käytöstä.
Hän tietää, mistä on kyse, -
kun koemme hätää ja meidän täytyy huutaa hänen puoleensa.
Puhumme tästä ensi kerralla lisää. Olethan paikalla silloin.
Siunausta sinulle! Shalom Jerusalemista!
Suomennos: Annamari Kortelainen